ໂຕກະປອມສີຂຽວ ແລະ ໂຕກັບໂກ້

Soeung Leakhena

Chan Sophom, Soeurm Kakada, Sou Sophy, Touch Kaosal and Yuom Kosal

ຕອນແລງມື້ນຶ່ງ ມີໂຕກະປອມຄານຂຶ້ນກິ່ງໄມ້. ທັນໃດນັ້ນ ລາວໄດ້ຫລຽວໄປເຫັນໂຕກັບໂກ້ຕິດຢູ່ຝາເຮືອນ. ລາວກໍ່ຄິດຂຶ້ນໃນໃຈວ່າ ໂອ້! ໝູ່ໃໝ່.

"ສະບາຍດີ ຂ້ອຍແມ່ນກະປອມຂຽວ," ກະປອມເວົ້າຂຶ້ນ. "ຂ້ອຍມັກຊອກຫາກິນໃນຕອນກາງເວັນ." "ສະບາຍດີ, ຂ້ອຍແມ່ນກັບໂກ້," ກັບໂກ້ເອີ່ຍຂຶ້ນ. "ຂ້ອຍມັກຫາກິນໃນຕອນກາງຄືນ." ສັດເລືອຄານທັງສອງໂຕ ມີຄວາມສົນໃຈໃນຊີວິດຂອງກັນ ແລະ ກັນຫລາຍ.

"ພວກເຮົາລອງປ່ຽນວິຖີໃຊ້ຊີວິດຂອງພວກເຮົາເບິ່ງເບາະ?'' ກັບກັບໂກ້ ເວົ້າຂຶ້ນ. ''ຂ້ອຍເບື່ອກັບການເກາະຕິດຢູ່ຕາມຝາແລ້ວ. ຂ້ອຍສາມາດລ່າອາຫານຕາມຕົ້ນໄມ້ ແລະ ເດີ່ນຫຍ້າ ຄືກັບເຈົ້າໄດ້ຄືກັນ!'' ''ແລະ ຂ້ອຍກໍ່ສາມາດປີນຂື້ນຝາເພື່ອລ່າອາຫານໄດ້, ຄືກັນກັບເຈົ້າເຮັດ ໄດ້ເຊັ່ນກັນ!'' ກະປອມຕອບ. "ຄືຊິເປັນຕາມ່ວນເນາະ!"

ສອງສາມມື້ຕໍ່ມາ.....ມື ແລະ ຕີນ ຂອງຂ້ອຍຄືບໍ່ໜຽວຄືກັນກັບຂອງໂຕກັບແກ້, ໂຕກະປອມຮູ້ສຶກໂຕເອງ. ຂ້ອຍບໍ່ສາມາດປີນຂຶ້ນເທິງຝາໄດ້ຄືກັບລາວ. ຂ້ອຍບໍ່ສາມາດລ່າຫາອາຫານໄດ້ອີກ! ໂອ້ຍ, ຂ້ອຍຫິວແຮງແລ້ວ.

ໃນຂະນະດຽວກັນນັ້ນ.....ຂ້ອຍທົນກັບຄວາມຮ້ອນໃນຕອນກາງເວັນນີ້ບໍ່ໄດ້ແລ້ວ! ໂຕກັບໂກ້ຮູ້ສຶກໂຕເອງ. ຜິວໜັງຂອງຂ້ອຍບໍ່ຄືກັບຂອງໂຕກະປອມເລີຍ. ຂ້ອຍຮ້ອນຫຼາຍ, ຂ້ອຍຫາອາຫານກະບໍ່ໄດ້ ແລະ ຂ້ອຍກະຫິວແຮງແລ້ວ.

ແລ້ວພວກເຂົາກໍ່ຕັດສິນໃຈສະຫຼັບກັນຄືນ. ກະປອມຂຽວກໍ່ໄດ້ກັບໄປຫາຕົ້ນໄມ້ຂອງລາວ ແລະ ລ່າຫາອາຫານຢ່າງມີຄວາມສຸກ.

ໂຕກັບໂກ້ກໍ່ໄດ້ກັບໄປເກາະຢູ່ຝາເຮືອນຄືເກົ່າ ແລະ ລ່າຫາອາຫານໃນຍາມກາງຄືນ. ພວກເຂົາທັງສອງກໍ່ໄດ້ກາຍເປັນໝູ່ກັນ ແລະ ໄດ້ພໍ້ກັນບາງຄັ້ງຄາວ ໃນຍາມແລງ.​

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story The Green Lizard and the Gecko, Author: Soeung Leakhena . Illustrator: Chan Sophom, Soeurm Kakada, Sou Sophy, Touch Kaosal, Yuom Kosal. Published by Room to Read, https://storyweaver.org.in/stories/34434-bangkuoy-ning-tokker © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Mackky Manyvanh and Phatsady